Memphis

**Memphis** je grad u jugozapadnom dijelu američke savezne države Tennessee, sjedište okruga Shelby. Sa brojem stanovnika od 672.277 (2011) najveći je grad savezne države Tennessee, najveći grad na rijeci Mississippi i 20. grad po broju stanovnika u SAD-u.

## Historija 
S obzirom da se nalazi na velikoj rijeci, prostor oko današnjeg grada bio je naseljen još u vrijeme Mississippianske kulture. Poslije su ovo područje naselili Chickasaw indijanci a početkom 16. vijeka otkrio ga je španski istraživač Hernando de Soto a kasnije i Francuz René-Robert Cavelier, Sieur de La Salle. 
1795. godine španski guverner Louisiane, Manuel de Lemos Gayoso, stekao je zemljišta za izgradnju utvrđenja za odbranu od Chickasaw indijanaca. Utvrđenje San Fernando de las Barrancas izgrađeno je u ljeto 1795. godine. Time je u ovoj regiji osigurana španska kontrola plovidbe nad rijekom Mississippi sve do 1797. godine kada je napuštena u skladu sa Pinckney ugovorom. Tvrđava je uništena, a njena građa i ostaci željeza su premješteni na drugo mjesto. U to doba, tokom 18. vijeka, područje današnjeg grada je uglavnom bilo neorganizovano područje. 1796. godine ovo područje je postalo najzapadnija tačka novoprimljene savezne države Tennessee, koja se nalazila na jugozapadu tadašnjih SAD-a.
Grad su 1819. osnovali Andrew Jackson, John Overton i James Winchester a nazvali su ga po drevnoj egipatskoj prijestolnici Memfisu, koja je bila smještena na rijeci Nil. U 19. vijeku Memphis je postao transportni centar a bio je siguran od poplava jer se nalazio dovoljno visoko iznad nivoa rijeke. Za vrijeme pamuk revolucije i činjenice da je jug SAD-a podržavao robovlasničko društvo, Memphis je slovio kao centar trgovine afričkim crnim robljem.
Za vrijeme američkog građanskog rata (1961.-1965.), u junu 1861. godine, država Tennessee se odvojila od Unije i nakratko postala Konfederacijsko uporište. U pomorskoj bitci kod Memphisa 6. juna 1862. godine snage Unije su zauzela grad koji je ostao pod kontrolom Unije do okončanja rata. 
U 20. vijeku Memphis je podtao najveći svjetski proizvođač pamuka i drveta.
4. aprila 1968. ispred hotela Lorraine u Memphisu ubijen je jedan od najvećih boraca za ljudska prava Martin Luther King.

## Stanovništvo
Stanovništvo Memphisa prema rasnoj odrednici se sastoji od slijedećih skupina:

* Afroamerikanci: 62.6%
* Bjelci: 31.7% (bez hispanaca bjelaca: 29.5%)
* Hispanci : 5.0%
* Azijati: 1.7%
* Američki urođenici: 0.2%
* Stanovnici sa Havaja i drugih ostrva: 0.1%
* Ostali: 2.7%
* Mješanci: 1.2%

### Broj stanovnika 
## Poznate osobe 
U Memphisu i njegovom metropolitanskom području koje uključuje Crittenden County, DeSoto County, Marshall County, Tate County, Tunica County, Fayette County, Shelby County i Tipton County su rođene, odrasle ili su neko vrijeme živjele mnoge slavne i poznate ličnosti kao što su:
mini|220px|Elvis Presley
mini|150px|lijevo|Aretha Franklin
* Kathy Bates, glumica
* Craig Brewer, filmski režiser
* Isaac Bruce, igrač NFL lige
* Johnny Cash, muzičar
* Kellye Cash, Miss America 1987. godine
* Shannen Doherty, glumica
* Aretha Franklin, pjevačica
* Morgan Freeman, glumac
* George Hamilton, glumac
* Penny Hardaway, košarkaš
* Isaac Hayes, glumac i muzičar
* John Lee Hooker, muzičar
* B. B. King, muzičar
* Jerry Lee Lewis, muzičar
* Chris Parnell, glumac i komičar
* Elvis Presley, pjevač i glumac
* Otis Redding, muzičar
* Cybill Shepherd, model i glumica
* Frederick W. Smith, osnivač FedEx-a
* Justin Timberlake, muzičar
* Ike Turner, muzičar
* Kemmons Wilson, osnivač lanca hotela *Holiday Inn*

## Reference
## Vanjski linkovi 
* Službena web stranica grada 
* Stranica Turističke zajednice 
* Historija grada

Kategorija:Gradovi u Sjedinjenim Američkim Državama
Kategorija:Gradovi u Tennesseeju